gl gl gl fr gl gl gl gl gl gl gl gl id gl fr gl gl gl gl gl gl gl gl gl fr gl gl gl gl gl gl gl gl id gl fr gl gl gl gl gl gl gl gl en gl it ca gl gl gl gl gl gl gl gl gl gl gl es gl en pt id gl en pt gl en en
Venres 25 - SALON DO LIBRO
Esta mañá preguntámonos unha cousa ben importante. Como nacen as historias? Pois diso estivo falando hoxe a nosa amiga Raquel Queizás con alumnado de Ciencias da Educación que viñeron visitarnos desde Santiago. Estratexias para a narración, que contos son axeitados para e para que idades, así como os recursos que podemos empregar para a mediación lectora a partir da oralidade, foron algunhas das achegas de Queizás para @s futuros docentes que nos visitaron.
Pola tarde o Salón encheuse de colorido cunhas teas fermosímas, tecidos de inspiración africana cos que Teresa Redondo nos amosou como facer o noso propio caderno de artista. Aproveitamos para viaxar e coñecer un chisco o continente africano, así coma o conto de “Wangari e as árbores da paz”, que fala da activista ecoloxista de Kenia Wangari Maathai.
Un pouco despois de elaborar os nosos cadernos fomos botar un baile. Que un, unha chea deles grazas a Golfiños! Cantas ganas tiñamos de volver velos polo Salón!
Na súa actuación adiantáronnos temas do seu novo disco (moi pronto estará dispoñible) e tamén escoitamos na fantástica voz de Elena Paz, algunhas das cancións do seu estupendo primeiro traballo “Té, chocolate e café” como o “peixiño salmonete” , cinco patiños…
Por certo, que xa temos as tres obras de arte gañadoras do sorteo de MuseOrbil! Hoxe celebramos o sorteo e pudemos comprobar que neste Salón hai arte a moreas. 😀
Rematamos este intenso venres cun espectáculo de danza contemporánea, que encheu o escenario do auditorio de luz, texturas e baile grazas á compañía granadina DA.TE Danza e o seu espectáculo “Nudos”.
Trátase dunha peza chea de poesía que fala de como eses nudos que a vida constrúe, ás veces non nos deixan crecer, e de como se somos quen de desfacelos conseguiremos liberarnos e medrar. Encantounos! Ata Orbil se animou a danzar.
PrevAnteriorIV Congreso Internacional de Mediación Lectora. 3ª xornada
SeguinteSábado 26 – xornada de mañáNext
© SALON DO LIBRO do Concello de Pontevedra - Todos os dereitos reservados